D. Jarjabek, poslanec: (2001-12-18):
J. Migaš, predseda NR SR: Takéto uznesenie vlády existuje. Panie poslankyne, páni poslanci, budeme pokračovať v hlasovaní o tlači 1197, ako som už uviedol. Predstavte si, pán poslanec Moric, že presne viem, o čom hlasujeme, len vy dávajte pozor. Hlasujeme o tlači 1197. (Reakcia poslanca z pléna.) Nech sa páči, uveďte hlasovanie. P. Kresánek, poslanec: Vážený pán predseda, vážené poslankyne, vážení poslanci, zo spoločnej správy vyplývajú pozmeňujúce a doplňujúce návrhy, ktoré gestorský výbor odporúča v blokoch schváliť, a to konkrétne body 4, 5, 6, 7, 8, 9, 10, 11, 12, 13, 15. J. Migaš, predseda NR SR: Pán poslanec Kresánek, pomalšie, uvádzajte pomalšie body. Prvý blok. P. Kresánek, poslanec: Ja to zopakujem. Chcem povedať, že ktoré v rozprave vyplynuli na zvláštne hlasovanie. Potom o bodoch, jednotlivo o bodoch 2 a 14. A z rozpravy vyplynulo, že aj bod 3 sa vyníma na zvláštne hlasovanie. Potom body 1 a 16 odporúča gestorský výbor neschváliť. Takže po tomto sumarizovaní môžeme pristúpiť k hlasovaniu. Ja to teraz pomaly zopakujem. Takže gestorský výbor odporúča v bloku schváliť tieto body: 4, 5, 6, 7, 8, 9, 10, 11, 12, 13 a 15. Vážený pán predseda, môžete dať hlasovať. J. Migaš, predseda NR SR: Panie poslankyne, páni poslanci, budeme hlasovať o bodoch 4, 5, 6, 7, 8, 9, 10, 11, 12, 13, 15 s odporúčaním gestorského výboru schváliť ich. Prezentujme sa a hlasujme. (Hlasovanie.) Prítomných je 99 poslancov, za 90, proti nikto, zdržali sa 4, nehlasovalo 5. Konštatujem, že tieto body sme schválili. Ďalej. P. Kresánek, poslanec: Ďakujem. Potom gestorský výbor odporúča k bodom 1, 3 a 16 hlasovať spoločne a schváliť ich. Ale z rozpravy vyplynulo v pozmeňujúcom návrhu pána poslanca Tatára, aby sme body 2 a 3, z týchto je to bod 3, vyňali na zvláštne hlasovanie. Takže hlasovať s odporúčaním neschváliť budeme k bodom 1 a 16. J. Migaš, predseda NR SR: Budeme hlasovať o bodoch 1 a 16. Čiže budeme hlasovať o bodoch č. 1 a o bode č. 16 s odporúčaním gestorského výboru neschváliť ich. Poprosil by som aj spravodajcu, aby sa presne uvádzali veci. Ja tu nebudem večne opravovať interpretáciu toho, ako sa majú uvádzať body. (Potlesk.) Prezentujme sa a hlasujme. P. Kresánek, poslanec: Je to presne. Je to, ešte raz, presne bod 1 a 16. S návrhom gestorského výboru tieto predmetné dva návrhy neschváliť. J. Migaš, predseda NR SR: Prezentujme sa a hlasujme. Hlasujeme o bode 1 a o bode 16 s odporúčaním gestorského výboru neschváliť ich. (Hlasovanie.) Prítomných je 95 poslancov, za 4, proti 62, zdržalo sa 25, nehlasovali 4. Tieto návrhy sme neschválili. Nech sa páči ďalej. P. Kresánek, poslanec: Ďalej, vážený pán predseda, vážené poslankyne, vážení poslanci, musím upozorniť na body 2 a 3, pretože ich zvláštne hlasovanie sa týka výšky základného imania a podporila to aj pani poslankyňa Tóthová. Takže si všimnite, o čom budete teraz hlasovať. Takže najprv o bode 2. Jednotlivo hlasujeme o bode 2, gestorský výbor odporúča tento bod schváliť. J. Migaš, predseda NR SR: Panie poslankyne, páni poslanci, hlasujeme o bode č. 2 zo spoločnej správy s odporúčaním gestorského výboru schváliť ho. Pán spravodajca, presne takto uvádzajte. Hlasujeme o bode č. 2, s akým odporúčaním a poslanci budú hlasovať. Hlasujeme. Hlasujeme o bode č. 2 zo spoločnej správy. Gestorský výbor ho odporúča schváliť. (Ruch v sále.) (Hlasovanie.) Prítomných je 106 poslancov, za 81, proti 12, zdržalo sa 10, nehlasovali 3. Tento pozmeňujúci návrh, čiže bod č. 2, sme schválili. Teraz bod č. 3. P. Kresánek, poslanec: Bod č. 3 je bezpredmetný, vážený pán predseda, takže môžete dať hlasovať o bode č. 14 s návrhom gestorského výboru tento bod schváliť. J. Migaš, predseda NR SR: Čiže budeme hlasovať o bode č. 14 s odporúčaním gestorského výboru schváliť ho. Hlasujeme o bode č. 14. Hlasujeme o bode č. 14 zo spoločnej správy. Gestorský výbor odporúča schváliť tento bod. (Hlasovanie.) Prítomných je 105 poslancov, za 54, proti 9, zdržalo sa 40, nehlasovali 2. Tento bod sme schválili. Nech sa páči, pán spravodajca, ďalej. P. Kresánek, poslanec: Ďakujem. To boli všetky body zo spoločnej správy. Teraz, vážený pán predseda, dajte hlasovať o pozmeňujúcom návrhu pána poslanca Tatára. Týka sa § 39. J. Migaš, predseda NR SR: Hlasujeme o pozmeňujúcom návrhu pána poslanca Tatára. Hlasujeme o návrhu pána poslanca Tatára. (Hlasovanie.) Prítomných je 105 poslancov, za 22, proti 40, zdržalo sa 40, nehlasovali 3. Konštatujem, že tento návrh sme neschválili. Ďalší. P. Kresánek, poslanec: Vážený pán predseda, teraz tu máme 6 pozmeňujúcich návrhov od pána poslanca Ošvátha. Pýtam sa pána poslanca, či je uzrozumený s tým, že sa dá hlasovať spoločne alebo jednotlivo. J. Migaš, predseda NR SR: Pán poslanec Ošváth? P. Ošváth, poslanec: Prosím hlasovať jednotlivo o každom pozmeňujúcom návrhu. Osobitne o každom. J. Migaš, predseda NR SR: Jednotlivo. Tak nech sa páči, prvý bod. P. Kresánek, poslanec: Takže môžete dať hlasovať, pán predseda, o prvom pozmeňujúcom návrhu pána poslanca Ošvátha. J. Migaš, predseda NR SR: Hlasujeme o prvom pozmeňujúcom návrhu pána poslanca Ošvátha. Hlasujeme o prvom návrhu pána poslanca Ošvátha. (Hlasovanie.) Prítomných je 103 poslancov, za 49, proti 18, zdržalo sa 29, nehlasovalo 7. Konštatujem, že prvý pozmeňujúci návrh pána poslanca Ošvátha sme neschválili. Ďalší. P. Kresánek, poslanec: Vážený pán predseda, môžete dať hlasovať o pozmeňujúcom návrhu č. 2. J. Migaš, predseda NR SR: Hlasujeme o pozmeňujúcom návrhu č. 2. Hlasujeme o návrhu č. 2 (Hlasovanie.) Prítomných je 105 poslancov, za 34, proti 18, zdržalo sa 48, nehlasovalo 5. Ani tento návrh sme neschválili. Ďalší. P. Kresánek, poslanec: Môžeme dať hlasovať o pozmeňujúcom návrhu č. 3. J. Migaš, predseda NR SR: Hlasujeme o pozmeňujúcom návrhu č. 3. Hlasujeme. Hlasujeme o pozmeňujúcom návrhu č. 3 pána poslanca Ošvátha. (Hlasovanie.) Prítomných je 97 poslancov, za 32, proti 17, zdržalo sa 41, nehlasovalo 7. Ani tento návrh sme neschválili. Ďalej. P. Kresánek, poslanec: Ďalej je tu pozmeňujúci návrh č. 4 pána poslanca Ošvátha. Môžeme o ňom hlasovať. J. Migaš, predseda NR SR: Pozmeňujúci návrh č. 4 pána poslanca Ošvátha. Nech sa páči. Hlasujeme o pozmeňujúcom návrhu č. 4. (Hlasovanie.) Prítomných je 100 poslancov, za 40, proti 13, zdržalo sa 41, nehlasovalo 6. Ani bod č. 4 pána poslanca Ošvátha sme neschválili. Ďalej. P. Kresánek, poslanec: Ďalej je tu pozmeňujúci návrh č. 5 pána poslanca Ošvátha. Môžeme hlasovať. J. Migaš, predseda NR SR: Hlasujeme o bode č. 5 z pozmeňujúceho návrhu pána poslanca Ošvátha. O bode č. 5. (Hlasovanie.) Prítomných je 105 poslancov, za 36, proti 14, zdržalo sa 51, nehlasovali 4. Tento návrh sme neschválili. Ďalej. P. Kresánek, poslanec: A napokon pozmeňujúci návrh č. 6 pána poslanca Ošvátha. Môžeme o ňom hlasovať. J. Migaš, predseda NR SR: Hlasujeme o 6. pozmeňujúcom návrhu pána poslanca Ošvátha. Hlasujeme. Hlasujeme o poslednom bode z pozmeňujúceho návrhu pána poslanca Ošvátha. (Hlasovanie.) Prítomných je 106 poslancov, za 39, proti 5, zdržalo sa 59, nehlasovali 3. Ani tento bod sme neschválili. Ďalej. P. Kresánek, poslanec: Vážený pán predseda, tým sme vyčerpali všetky pozmeňujúce a doplňujúce návrhy, ktoré vyplynuli z rozpravy. Môžeme teraz hlasovať o tom, že tento zákon o nadáciách, o zmene Občianskeho zákonníka odporúčame prerokovať v treťom čítaní. J. Migaš, predseda NR SR: Hlasujeme o tom, aby sme tento zákon prerokovali v treťom čítaní. Čiže hlasujeme o tlači 1196 a návrhu, aby tento zákon bol prerokovaný v treťom čítaní. (Hlasovanie.) Prítomných je 104 poslancov, za 62, proti 8, zdržalo sa 29, nehlasovalo 5. Tento návrh sme schválili. Pristúpime teda k tretiemu čítaniu o tomto vládnom návrhu zákona. Otváram rozpravu v rámci tretieho čítania. Pýtam sa, či niekto z poslancov chce podať návrhy podľa § 85 zákona o rokovacom poriadku. Nie je to tak. Vyhlasujeme rozpravu za skončenú. Nech sa páči, uveďte hlasovanie podľa § 86 zákona o rokovacom poriadku, to znamená o návrhu zákona hlasovať ako o celku. Nech sa páči, pán spravodajca. P. Kresánek, poslanec: Vážený pán predseda, mám splnomocnenie výboru a ústavnoprávny výbor aj odporúča Národnej rade schváliť tento návrh zákona. J. Migaš, predseda NR SR: Prezentujme sa a hlasujme o zákone ako o celku. Hlasujeme. Hlasujeme o vládnom návrhu zákona o nadáciách a o zmene Občianskeho zákonníka v znení neskorších predpisov (tlač 1197), o tom, aby sme tento zákon ako celok schválili. (Hlasovanie.) Prítomných je 107 poslancov, za 62, proti 5, zdržalo sa 38, nehlasovali 2. Konštatujem, že sme schválili vládny návrh zákona o nadáciách a o zmene Občianskeho zákonníka v znení neskorších predpisov. Nech sa páči, pán poslanec Moric. V. Moric, poslanec: Pán predseda, ja konštatujem, že som sa hlásil do rozpravy v treťom čítaní. Vy ste ma, bohužiaľ, ignorovali. Už teraz nechcem nič povedať. J. Migaš, predseda NR SR: Nech sa páči, pán poslanec Husár, procedurálny návrh. S. Husár, poslanec: Pán predseda, ospravedlňujem sa, mám len informáciu pre kolegov a kolegyne, kto stratil stop telkartu, nachádza sa u mňa. J. Migaš, predseda NR SR: Páni poslanci, panie poslankyne, karta, ktorá bola stratená, je u pána poslanca Husára. Panie poslankyne, páni poslanci, budeme hlasovať o bode č. 57 o vládnom návrhu zákona, ktorým sa mení a dopĺňa zákon č. 213/1997 Z. z. o neziskových organizáciách poskytujúcich všeobecne prospešné služby (tlač 1196), druhé čítanie. Budeme hlasovať o tlači 1196, druhé čítanie. Nech sa páči, pán spravodajca. P. Kresánek, poslanec: Vážený pán predseda, vážený pán minister, vážené poslankyne, vážení poslanci, spoločná správa nášho výboru odporúča tento zákon Národnej rade schváliť, ako aj vyjadruje sa k bodom pozmeňujúcich a doplňujúcich návrhov. Diskusia nepriniesla žiadne pozmeňujúce návrhy v rozprave. Takže konštatujem, že náš gestorský výbor odporúča spoločne hlasovať o bodoch 2, 5, 6, 7 a 8 s návrhom predmetné návrhy schváliť. A body 1, 3, 4 a 9 neschváliť. To je všetko, môžeme dať hlasovať. Teda najprv spoločne o bodoch, ktoré odporúča gestorský výbor schváliť, a sú to tieto body: 2, 5, 6, 7 a 8. J. Migaš, predseda NR SR: Panie poslankyne, páni poslanci, budeme hlasovať o bodoch 2, 5, 6, 7, 8 zo spoločnej správy s odporúčaním gestorského výboru schváliť ich. Prezentujme sa a hlasujme. (Hlasovanie.) Prítomných je 92 poslancov, za 74, proti nikto, zdržalo sa 11, nehlasovalo 7. Tieto pozmeňujúce návrhy sme schválili. Ďalej. P. Kresánek, poslanec: Vážený pán predseda, môžete dať hlasovať spoločne o bodoch 1, 3, 4 a 9 s návrhom gestorského výboru predmetné návrhy neschváliť. J. Migaš, predseda NR SR: Prezentujme sa a hlasujme. Hlasujeme o bodoch 1, 3, 4 a 9 s odporúčaním gestorského výboru neschváliť ich. (Hlasovanie.) Prítomných je 95 poslancov, za 2, proti 64, zdržalo sa 19, nehlasovalo 10. Konštatujem, že tieto návrh sme neschválili. P. Kresánek, poslanec: Vážený pán predseda, tým sme vyčerpali pozmeňujúce a doplňujúce návrhy gestorského výboru. Teraz mám odporúčanie gestorského výboru a odporúčanie, aby sme odhlasovali tento návrh zákona do tretieho čítania. J. Migaš, predseda NR SR: Prezentujme sa a hlasujme o návrhu spravodajcu, aby sme o tomto zákone rokovali v treťom čítaní. Hlasujeme. (Hlasovanie.) Prítomných je 89 poslancov, za 71, proti nikto, zdržalo sa 14, nehlasovali 4. Konštatujem, že sme pristúpili k tretiemu čítaniu o tomto vládnom návrhu zákona. Otváram rozpravu v rámci tretieho čítania. Pýtam sa, či niekto z poslancov chce podať návrhy podľa § 85 zákona o rokovacom poriadku. Nie je to tak. Vyhlasujem rozpravu za skončenú. Keďže v rámci tohto čítania neboli podané žiadne návrhy, podľa § 86 zákona o rokovacom poriadku pristúpime k hlasovaniu o vládnom návrhu zákona ako o celku. Prezentujme sa a hlasujme. Hlasujeme o zákone ako o celku. Hlasujeme o tlači 1196, tretie čítanie, vládny návrh zákona, ktorým sa mení a dopĺňa zákon č. 213/1997 Z. z. o neziskových organizáciách. (Hlasovanie.) Prítomných je 101 poslancov, za 64, proti 19, zdržalo sa 12, nehlasovalo 6. Konštatujem, že sme schválili vládny návrh zákona, ktorým sa mení a dopĺňa zákon č. 213/1997 Z. z. o neziskových organizáciách poskytujúcich všeobecne prospešné služby. Ďakujem ministrovi a spravodajcovi. Ďalšie hlasovanie bude viesť podpredseda Presperín. I. Presperín, podpredseda NR SR: Budeme pokračovať v hlasovaní o návrhoch zákonov, ktoré sme prerokovali dnes, páni poslanci, panie poslankyne. Hlasovať budeme o vládnom návrhu zákona, ktorým sa mení a dopĺňa zákon Národnej rady Slovenskej republiky č. 277/1994 Z. z. o zdravotnej starostlivosti v znení neskorších predpisov a o zmene zákona Národnej rady Slovenskej republiky č. 98/1995 Z. z. o Liečebnom poriadku v znení neskorších predpisov (tlač 1154), v druhom čítaní. Spoločným spravodajcom bol pán poslanec Šagát. Pýtam sa, pán spoločný spravodajca, či môžeme pristúpiť k hlasovaniu. Ak áno, nech sa páči. T. Šagát, poslanec: Ďakujem za slovo. Tak ako máte, vážené panie poslankyne, páni poslanci, v spoločnej správe na strane 36 a 37, budeme hlasovať, po a) gestorský výbor odporučil hlasovať a en bloc schváliť body 2, 14, 16a, 16b, 21, 22, 23, 24a, 24b, 25, 26, 28, 29, 30, 41, 42, 43 a 44. Prosím, pán predsedajúci, aby ste dali hlasovať. I. Presperín, podpredseda NR SR: Budeme hlasovať o predložených návrhoch, ktoré predniesol pán spoločný spravodajca. Prosím, hlasujte, páni poslanci. S odporučením gestorského výboru schváliť ich. (Nedostatočný počet poslancov v rokovacej sále.) Páni poslanci, žiadam vás, aby ste prišli do rokovacej sály na hlasovanie. Žiadam, páni poslanci, aby ste prišli do rokovacej sály na hlasovanie, aby sme mohli pokračovať v hlasovaní o tých zákonoch, ktoré Národná rada prerokovala na dnešnom rokovaní. Páni predsedovia poslaneckých klubov, žiadam vás, aby ste zaistili účasť svojich poslancov. Páni poslanci, budeme sa prezentovať, žiadam vás, aby ste sa prezentovali pred hlasovaním, ktoré následne bude nasledovať, ak bude dostatočný počet poslancov. Prosím, aby sa prezentovali všetci poslanci, ktorí sú v rokovacej sále. Vyhlasujem 15-minútovú prestávku, po ktorej budeme pokračovať v rokovaní. (Prerušenie rokovania o 18.25 hodine.) (Pokračovanie rokovania o 18.38 hodine.) I. Presperín, podpredseda NR SR: Páni poslanci, vzhľadom na to, že opticky tu nie je dostatok poslancov na hlasovanie, prerušujem rokovanie Národnej rady do zajtra do 9.00 hodiny. Žiadam všetkých poslancov, aby boli prítomní na hlasovaní, ktoré bude pokračovať k tým bodom, ktoré sme dnes prerokovali. Ďakujem. Prajem príjemný večer. (Prerušenie rokovania o 18.39 hodine.)